**Sabiedriskā apspriešana par**

**Eiropas Atbalsta fondu vistrūcīgākajām personām**

 Labklājības ministrija kā Eiropas Atbalsta fonda vistrūcīgākajām personām (turpmāk – Fonds) vadošā iestāde informē, ka Eiropas Komisija (turpmāk – EK) atbilstoši Fonda regulas Nr. 223/2014 18. pantam veic Fonda ex post novērtēšanu, lai izvērtētu Fonda efektivitāti un lietderību, sasniegto rezultātu ilgtspēju.

Lai uzzinātu dalībvalstu viedokli par Fondu, EK organizē atklātu sabiedrisko apspriešanu, piedāvājot aizpildīt aptaujas anketu tiešsaistē.

Noslēdzoties Fonda darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanai, aicinām piedalīties sabiedriskajā apspriešanā Latvijā.

Detalizēta informācija par sabiedrisko apspriešanu pieejama EK mājaslapā: <https://ec.europa.eu/info/law/better-regulation/have-your-say/initiatives/13715-Aid-to-the-most-deprived-evaluation-of-the-2014-2020-FEAD_en>

Saite uz EK organizēto aptauju:<https://ec.europa.eu/eusurvey/runner/evaluation14-20FEAD>

Aptauja aizpildīšanai pieejama **līdz 2024. gada 8. maijam.**

Aptaujas rezultāti tiks izmantoti apkopotā veidā, tie tiks publicēti EK mājaslapā, sniedzot iespēju iepazīt rezultātus arī dalībvalstu līmenī.